Ĉu vi vidas ĉiujn lingvojn supre de la paĝo ? Ni tradukas rakontojn el Global Voices por ke civitanaj komunikiloj tra la mondo estu alireblaj por ĉiuj.
#000000
Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
En Barato, leĝprojekto pri civitaneco incitas timon pri kontraŭislama antaŭjuĝo
#000004
La 11-an de decembro 2019, la Rajya Sabha, la supera ĉambro de parlamento de Barato, akceptis leĝon per voĉdonoj de 125-99 [en] kiu proponas civitanajn rajtojn al rifuĝintoj kaj enmigrintoj el la najbaraj landoj Afganio, Pakistano kaj Bangladeŝo. Tamen, ĉi tiu iniciato venis kun limigo, kiu incitas timon inter la 200 milionoj da islamanoj kaj minoritatuloj de la lando – ĝi permesos nur al ne-islamaj enmigrintoj peti baratan civitanecon.
#000007
Pli frue dum la semajno, la malsupera ĉambro de la parlamento aprobis la leĝprojekton [en], vekigante komparojn inter Nazia Germanio kaj Hitlero fare de la barataj parlamentanoj kiuj kontraŭas la leĝprojekton.
#000008
La eks-ĉefo de la opozicio Rahul Gandhi pepis ke la leĝprojekto kontraŭas la etoson de sekularismo de la konstitucio de Barato:
#000010
The #CAB is an attack on the Indian constitution. Anyone who supports it is attacking and attempting to destroy the foundation of our nation.
#000011
“The Indian government is creating legal grounds to strip millions of Muslims of the fundamental right of equal access to citizenship.”
#000016
La barata registaro kreas leĝan bazon por forpreni de milionoj da islamanoj la fundamentan rajton de egala aliro al civitaneco.
#000017
Okazis fortaj reagoj al la leĝprojekto en sociaj retoj. La ĉefministro de Pakistano Imran Khan diris:
#000018
We strongly condemn Indian Lok Sabha citizenship legislation which violates all norms of int human rights law & bilateral agreements with Pak. It is part of the RSS “Hindu Rashtra” design of expansionism propagated by the fascist Modi Govt. 
#000019
Ni forte kondamnas la baratan leĝon pri civitaneco de Lok Sabha, kiu atencas ĉiujn normojn de internaciaj leĝoj pri homaj rajtoj kaj duflankajn interkonsentojn kun Pakistano. Ĝi estas parto de la projekto de ekspansiismo por “Hindu Rashtra” tipe de RSS [en], kiun disvastigas la faŝista registaro de Modi.
#000021
La kongresestro Priyanka Gandhi diris:
#000023
Last night at midnight, India’s tryst with bigotry and narrow minded exclusion was confirmed as the CAB was passed in the Lok Sabha. Our forefathers gave their lifeblood for our freedom.
#000024
In that freedom, is enshrined the right to equality, and the right to freedom of religion.
#000025
Hieraŭ vespere je noktomezo, la mergo de Barato en maltoleremo kaj etmensa ekskludemo estis konfirmita kiam la CAC estis aprobita en la Lok Sabha. Niaj prapatroj donis sian vivosangon por nia libereco.
#000027
En tiu libereco estas konservataj la rajto pri egaleco kaj la rajto pri religia libereco.
#000028
Tamen, Modi, kiu respondecas pri la divido de la regiono Ĝamuo kaj Kaŝmiro [eo] kaj pri la malŝalto de la Interreto en la regiono ekde aŭgusto, pepis favore al la leĝprojekto:
#000030
Delighted that the Lok Sabha has passed the Citizenship (Amendment) Bill, 2019 after a rich and extensive debate. I thank the various MPs and parties that supported the Bill. This Bill is in line with India’s centuries old ethos of assimilation and belief in humanitarian values.
#000031
Mi ĝojas ke la Lok Sabha aprobis en 2019 la (Amendan) Leĝprojekton de Civitaneco [ofte nomatan CAB] post riĉa kaj ampleksa debato. Mi dankas la diversajn parlamentanojn kaj partiojn kiuj subtenis la projekton. Ĉi tiu leĝprojekto akordas al la plurjarcenta etoso de asimilado en Barato kaj la kredo je homamaj valoroj.
#000033
La Amenda Leĝprojekto pri Civitaneco (CAB) disponigas vojon al civitaneco al hinduoj, parsioj, ĝajnoj, budhanoj kaj sikoj, kiuj alfrontas persekuton en siaj hejmlandoj, sed ĝi ekskludas islamanojn. Tio kreis timon inter la islamanoj de Barato, kiuj jam estas marĝenuloj, ke oni forpuŝos ilin kiel duarangajn civitanojn.
#000035
“Ili ne havas alian lokon ol Baraton kien ili povas iri. La profitantoj de la leĝprojekto povas loĝi en iu ajn ŝtato de la lando” diris la ministro pri internaj aferoj Rajnath Singh al la parlamento lundon [en], post taglonga debato.
#000036
Kritikantoj rezistis la amendon pro ĝia diskriminacio kontraŭ islamanoj, konsiderante ĝin kontraŭkonstitucia. La leĝo en sia aktuala formo malhelpas kontraŭleĝajn enmigrintojn peti baratan civitanecon. La amendo, aliflanke, permesas peti civitanecon al enmigrantaj praktikantoj de ses diversaj religioj, escepte de islamanoj.
#000037
La konstitucio de Barato, inspirita de la usona konstitucio, garantias al ĉiu egalajn rajtojn sendepende de ties religio. Sed laŭ parolo de la gvidantoj de la opozicio en la parlamento lunde, la leĝprojekto atencis tiun fundamentan rajton pri egaleco.
#000038
Kritikantoj diras ke la leĝprojekto atencas la artikolon 14 de la barata konstitucio, kiu certigas egalecon antaŭ la leĝo, proklamante “la ŝtato devas ne rifuzi egalecon al iu ajn persono antaŭ la leĝo aŭ egalan protekton de la leĝo ene de la teritorio de Barato”.
#000039
India has been and should be a sanctuary for any group of persecuted people, irrespective of their religion. It was always meant to be a haven for those seeking Justice, Liberty, Equality and Fraternity (literally, the very basis of our constitution!) #NoToCAB 
#000040
— Ruchi Kumar روچی کمار रूची कुमार (@RuchiKumar) December 10, 2019
#000041
Barato ĉiam estis kaj devus resti azilo por iu ajn grupo da persekutataj homoj, sendepende de ties religio. Ĝi ĉiam celis esti haveno por tiuj kiuj serĉas justecon, liberecon, egalecon kaj fratecon (laŭvorte, la fundamento de nia konstitucio!)
#000042
— Ruchi Kumar روچی کمار रूची कुमार (@RuchiKumar), la 10-an de decembro 2019
#000043
La ministro de internaj aferoj, Amit Shah, ripete anoncis instaladon de la Nacia Registro de Civitanoj al la tuta nacio kaj li respondecis pri la rekomendado de la akceptado de la leĝo en la parlamento. Tio instigis la Komitaton pri Eksterlandaj Aferoj de Usono kaj la Usonan Komisionon pri Internacia Religia Libereco kritiki [en] la proponon kaj peti punojn kontraŭ Shah, nomante la leĝprojekton ‘danĝera devojiĝo en la malĝustan direkton, kiu subfosas la plej bazan demokratian doktrinon’.
#000044
Responde al tio, la barata registaro deklaris [en], ke tia iniciato devus esti bonvena kaj ke tiuj, kiuj sincere celas liberecon de religio ne devus kritiki ĝin.
#000045
Dume, ankaŭ la asamanoj el nordorienta Barato protestas kontraŭ la leĝprojekto [en], deklarante ke ĝi minacus la identecon de la loka kulturo per laŭleĝigo de hinduaj enmigrantoj el Bangladeŝo.
#000046
Legu ĉi tion: Milionoj da homoj en la nordorient-barata ŝtato Asamo riskas perdi sian civitanecon [en]
#000047
Ekde sia reelekto per forta plejmulto en majo ĉi tiun jaron, Modi fokusiĝis je la plenumo de la promesoj kiujn li faris dum la balotado, inkluzive de nuligo de la artikolo 370 [en], kiu garantiis aŭtonomecon de Kaŝmiro. Aferojn kiel interreton, lernejojn, hospitalojn kaj transporton en Kaŝmiro (la sola eks-ŝtato, kaj nun unuiĝinta teritorio, kun islama plejmulto) oni limigas. Miloj da soldatoj patrolas ĝian stratojn kaj oni perforte silentigas protestojn.
#000048
Legu nian specialan raporton: Ene de la krizo en Kaŝmiro [en]
#000049
Alia granda malhelpo por Modi estas la verdikto de la Suverena Kortumo en la fifama proceso pri la detruo de Babri Masjid [en] en 1993. Kritikantoj diras ke la proceso favoris hinduojn super islamanoj.
#000050
La leĝprojekto, ofte nomata CAB, ankaŭ eksludis aliajn minoritatojn kiuj eskapas religian aŭ politikan persekutadojn, inkluzive de tibetanoj, tamiloj kaj rohinĝoj.
#000051
“The CAB is another example of BJP's deeply cynical and divisive politics. It makes a mockery of India's constitution.”
#000053
“La CAB estas plia ekzemplo de la profunde cinika kaj dividema politiko de Partio de la Popolo de Barato (BJP). Ĝi mokas la baratan konstitucion.”
#000054
Pli frue en tiu ĉi jaro, la barata registaro deklaris ke 1,9 milionoj da homoj estu senŝtataj, post registra kontrolo de civitanoj, ĉefe de islamanoj, puŝante ilin en koncentrejojn. Dum la regado de Modi, la ekonomia kresko de Barato falis de 7% al 4,5% antaŭjare. Li ĉefe provadis kredigi rakonton pri “enfluo de enmigrantoj” post kiam malsukcesaj ekonomiaj decidoj limigis la trian plej grandan ekonomion de Azio kaj malrapidigis ĝin.
#000055
Modi kaj Shah anoncis intencon refari la registron de civitanoj tutnacie, kun la ĉefa celo forigi ‘enfiltriĝantojn’ ĝis 2024, kiam Barato estos preta por alia ĝenerala baloto.
#000056
Shah ankaŭ diris ke la leĝprojekto ne necesus se la Kongreso ne konsentus pri la divido de Barato surbaze de religio pasintece. La argumenton multaj parlamentanoj uzis en la supera ĉambro. Ĝi estas difekta ĉar ĉiuj fondintoj de demokratia Barato volis sekularan Baraton kun egala protekto al ĉiuj civitanoj.
#000058
La aktivulo pri homaj rajtoj, Harsh Mander, alvokis al tutlanda protesto kontraŭ la leĝprojekto:
#000059
If CAB is passed, this is my civil disobedience:
I will officially register Muslim. I will then refuse to submit any documents to NRC. I will finally demand the same punishment as any undocumented Muslim- detention centre & withdrawn citizenship.
#000060
Se oni leĝigos la CAB, jen mia civila malobeo:
#000062
Mi oficiale registriĝos kiel islamano. Mi sekve rifuzos prezenti iujn ajn dokumentojn al NRC [Nacia Registro de Civitanoj]. Fine, mi postulos la saman punon kiel ĉiu ajn sendokumenta islamano: koncentrejon kaj forprenon de civitaneco.
Aliĝu al ĉi tiu civila malobeo.
#000063
The CAB ringfences Muslim identity by declaring India a welcome refuge to all other religious communities. It seeks to legally establish Muslims as second-class citizens of India by providing preferential treatment to other groups. This violates the Constitution’s Article 14, the fundamental right to equality to all persons. This basic structure of the Constitution cannot be reshaped by any Parliament. And yet, the government maintains that it does not discriminate or violate the right to equality to all persons. This basic structure of the Constitution cannot be reshaped by any Parliament. And yet, the government maintains that it does not discriminate or violate the right to equality.
#000066
La CAB ĉirkaŭbaras islaman identecon per deklaro ke Barato estas bonveniga rifuĝejo al ĉiuj aliaj religiaj komunumoj. Ĝi celas laŭleĝe klasifiki islamanojn kiel duarangajn civitanojn de Barato per favora traktado de aliaj grupoj. Ĉi tio atencas la artikolon 14 de la konstitucio, la fundamentan rajton pri egaleco de ĉiuj homoj. Ĉi tiun bazan strukturon de la konstitucio ne rajtas reformi iu ajn parlamento. Tamen, jen la registaro insistas ke ĝi ne diskriminacias nek atencas la rajton pri egaleco de ĉiuj homoj.
#000067
Dum Barato daŭrigas leĝigadon de pli da politikoj kiuj ekskludas islamanojn kaj minoritatojn, politika malamikeco profundiĝas kaj minacas la fidon je ĝia sekulareco.
#000068
Civitanaj komunikilojEkonomio kaj komercoFreŝa NovaĵoHomaj rajtojInterreta aktivismoKomunikiloj kaj ĵurnalismoParolliberecoPolitikoRegadoReligio
#000069
Plej novaj artikoloj pri Suda Azio
#000070
Kiel bangladeŝaj teolaboristoj povas travivi kun taga salajro de malpli ol du dolaroj?
#000071
Ciferecigante lingvon kun du skriboj: Satdeep Gill pri la kreskanta ĉeesto de la panĝaba en Interreto
#000072
Juna kuiristo en Bakuo transformis sian apartamenton en restoracion
#000074
Ĉiuj komentoj estas kontrolitaj de administranto. Ne sendu vian komenton pli ol unufoje ĉar tiu povus esti markita kiel spamo.
Bonvolu konduti respekteme al aliaj. Komentoj kiuj enhavas malamajn esprimojn, obscenaĵojn kaj personajn atakojn ne estos aprobitaj.
#000079
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000080
Speciala danko al niaj multaj subtenantoj
#000081